**PRIJEDLOG**

Na temelju članka 359. - 362. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 146/08, 38/09, 153/09, 143/12, 152/14), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21) **Općinsko vijeće Općine Martijanec** na svojoj **13.** **sjednici** **održanoj dana 13. prosinca 2022. godine donosi**

**O D L U K U**

**o preuzimanju nekretnine kč.br. 166/3, k.o. Križovljan**

 **upisane kao općenarodna imovina u vlasništvo Općine Martijanec**

**Članak 1.**

Ovom Odlukom Općina Martijanec preuzima u vlasništvo nekretninu na području Općine Martijanec upisanu u zemljišne knjige Općinskog suda u Varaždinu, zemljišnoknjižni odjel Ludbreg, označenu kao kč.br. 166/3, k.o. Križovljan, ZK uložak 1611, opisano kao DRUŠTVENI DOM, IGRALIŠTE U KRIŽOVLJANU, ukupne površine 1007 m², a na kojoj je upisana općenarodna imovina – pod upravljanjem Narodnog odbora Martijanec, predano na upotrebu Dobrovoljnom vatrogasnom društvu Križovljan.

**Članak 2.**

Općinski sud u Varaždinu, zemljišnoknjižni odjel Ludbreg će temeljem ove Odluke na nekretnini iz članka 1. ove Odluke izvršiti upis brisanja općenarodne imovine – pod upravljanjem Narodnog odbora Martijanec, predano na upotrebu Dobrovoljnom vatrogasnom društvu Križovljan.

**Članak 3.**

Ovom Odlukom ovlašćuje se općinski načelnik Općine Martijanec da izvrši sve potrebne radnje radi upisa brisanja općenarodne imovine – pod upravljanjem Narodnog odbora Martijanec, predano na upotrebu Dobrovoljnom vatrogasnom društvu Križovljan uz istodobnu uknjižbu prava vlasništva na ime i korist Općine Martijanec na nekretnini iz članka 1. ove Odluke.

Ovom Odlukom ovlašćuje se načelnik Općine Martijanec da izvrši i ostale potrebne radnje radi sređivanja zemljišnoknjižnog stanja glede nekretnine iz članka 1. ove Odluke (otpis i pripis čestica u zemljišnoknjižne uloške, brisanje eventualnih tereta i sl.).

**Članak 4.**

Ova Odluka stupa na snagu osmi dan od dana objave u „Službenom vjesniku Varaždinske županije“.

KLASA: 940-01/22-01/4

URBROJ: 2186-19-01-22-5

Martijanec, 13. prosinca 2022. godine

 **PREDSJEDNIK**

 **OPĆINSKOG VIJEĆA**

 Stjepan Golubić, ing.

**O B R A Z L O Ž E N J E**

**uz prijedlog Odluke**

**o preuzimanju nekretnine kč.br. 166/3, k.o. Križovljan**

 **upisane kao općenarodna imovina**

**I. PRAVNI TEMELJ ZA DONOŠENJE ODLUKE**

 Na temelju članka 360. i dalje Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 146/08, 38/09, 153/09, 143/12, 152/14), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21).

**II. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM ODLUKE**

U ZK ulošku broj 1611, k.o. Križovljan upisana je kč.br. 166/3, opisana kao DRUŠTVENI DOM, IGRALIŠTE U KRIŽOVLJANU, ukupne površine 1007 m², u vlastovnicu upisana kao općenarodna imovina – pod upravljanjem Narodnog odbora Martijanec, predano na upotrebu Dobrovoljnom vatrogasnom društvu Križovljan. U posjedovnom listu broj 804, k.o. Križovljan kao posjednik upisana je Općina Martijanec – mjes. odb. Križovljan, Varaždinska 64, Martijanec.

Temeljem odredbi Zakona o vlasništvu i drugim stvarnim pravima (članak 360. i dalje) i stupanjem na snagu toga zakona predmetna nekretnina na kojoj je upisano društveno vlasništvo, općenarodna imovina, postala je vlasništvo jedinice lokalne samouprave koja je pravni sljednik upisanog korisnika koji je naznačen kao organ upravljanja odnosno korištenja.

**III.** **OCJENA SREDSTAVA POTREBNIH ZA PROVOĐENJE OPĆEG AKTA TE NAČIN KAKO ĆE SE OSIGURATI**

Za provedbu ove Odluke nije potrebno osigurati sredstva u Proračunu Općine Martijanec.